CELEX: 52015PC0334
Language: hr
Date: 2015-07-10
Title: Prijedlog ODLUKE VIJEĆA o stajalištu koje u ime Europske unije treba zauzeti u Zajedničkom odboru EGP-a o izmjeni Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u (Direktiva o kakvoći goriva)

EUROPSKA KOMISIJA
            Bruxelles, 10.7.2015.
            COM(2015) 334 final
            2015/0147(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzetiu Zajedničkom odboru EGP-a o izmjeni Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u(Direktiva o kakvoći goriva)
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               Kako bi se osigurala potrebna pravna sigurnost i homogenost unutarnjeg tržišta, Zajednički odbor EGP-a mora uključiti u Sporazum o EGP-u cjelokupno relevantno zakonodavstvo EU-a u što kraćem roku nakon njegova donošenja. 
            
            
               2.REZULTATI SAVJETOVANJA SA ZAINTERESIRANIM STRANAMA I PROCJENE UTJECAJA
            
            
               Nacrtom odluke Zajedničkog odbora EGP-a (priloženog predloženoj Odluci Vijeća) želi se izmijeniti Prilog II. (Tehnički propisi, norme, ispitivanje i potvrđivanje) i Prilog XX. (Okoliš) Sporazumu o EGP-u kako bi se uključila Direktiva 2009/30/EZ u pogledu specifikacije benzina, dizelskoga goriva i plinskog ulja i uvođenju mehanizma praćenja i smanjivanja emisija stakleničkih plinova, o izmjeni Direktive Vijeća 1999/32/EZ u pogledu specifikacije goriva koje se koristi na plovilima na unutarnjim plovnim putovima i stavljanju izvan snage Direktive 93/12/EEZ
                  1
               .
            
            
               Budući da države EFTA-e koje su članice EGP-a zahtijevaju prilagodbe kojima se odstupa od pravne stečevine EU-a, a koje nisu samo tehničke prilagodbe, kako je propisano u članku 1. stavku 3. Uredbe Vijeća (EZ) br. 2894/94, Vijeće će odlučiti o odgovarajućem stajalištu EU-a.
            
            
               Iz EFTA-e su dostavljena sljedeća objašnjenja za zahtijevane prilagodbe:
            
            
               Članak 2. stavak 5.:
            
            
               U članku 2. stavku 5. utvrđene su „države članice s vrlo niskim ljetnim temperaturama okolnog zraka” za potrebe Direktive 98/70/EZ. U tu se skupinu trebaju dodati Island i Norveška. Stoga se prilagodbom (a) propisuje njihovo dodavanje u članak 2. stavak 5.
            
            
               Članak 3. stavak 4.:
            
            
               U Islandu je razvijen novi postupak za proizvodnju metanola iz obnovljivih izvora. Namješavanjem metanola iz obnovljivih izvora u benzin stvara se mogućnost za zamjenu fosilnih goriva i dekarbonizaciju transportnog goriva u Islandu. Direktiva 98/70/EZ, kako je izmijenjena Direktivom 2009/30/EZ, dopušta 3 % (v/v) sadržaja metanola u benzinu.
            
            
               Namješavanje alkohola u benzin uzrokuje viši tlak pare benzina. U Direktivi 2009/30/EZ to se uzima u obzir za etanol tako što se propisuje odstupanje za gornje granične vrijednosti tlaka pare. Tim se odstupanjem podupire razvoj tržišta biogoriva. Slično je odstupanje potrebno za benzin sa sadržajem metanola od 3 % (v/v) kako bi se omogućilo da se tijekom ljetnih mjeseci na islandsko tržište stavi mješavina benzina i metanola iz obnovljivih izvora.
            
            
               Prema radnom dokumentu službi Komisije uz prijedlog Direktive 2009/30/EZ
                  2
               : „maksimalna ljetna vrijednost tlaka benzinske pare propisana je Direktivom 98/70 kako bi se regulirale emisije hlapivih organskih spojeva (HOS-ovi). Emisije HOS-ova razlog su za zabrinutost (1.) jer su prekursori za stvaranje ozona koji šteti okolišu i ljudskom zdravlju i (2.) jer su neki ugljikovodici, poput benzena, specifičan rizik za zdravlje”.
            
            
               Emisije nemetanskih hlapivih organskih spojeva u Islandu smanjile su se: emisije 2009. Bile su 58 % niže od razine 1990. Ciljane vrijednosti za ozon radi zaštite ljudskog zdravlja (najviša dnevna osmosatna srednja vrijednost od 120 µg/m3), utvrđene u Direktivi 2002/3/EZ i provedene islandskom uredbom br. 754/2003, nisu premašene na Islandu u ljetnom razdoblju. Namješavanje metanola u benzin dodaje metanol emisijama HOS-ova iz goriva. POCP indeks (indeks potencijala stvaranja fotokemijskog ozona) za metanol (20,5) niži je od POCP indeksa za benzin (61) zbog čega se može očekivati protudjelovanje u odnosu na učinak povišenog tlaka pare na stvaranje ozona.
            
            
               Kad je riječ o zdravstvenim rizicima, kritičkim pregledom stručnih radova o toksičnosti udahnutih para metanola nije se pronašao nikakav dokaz na kojem bi se mogao utemeljiti zaključak da će izloženost niskim razinama para metanola izazvati negativne zdravstvene učinke. Tijekom tri ljetna mjeseca srednja temperatura na Islandu niža je od 11 °C. Iz usporedbe sa srednjim ljetnim temperaturama u europskim gradovima i prihvaćenim klasama hlapivosti benzina vidi se da se u europskim gradovima upotrebljava benzin s tlakovima pare višim od 80 kPa u mjesecima kad prosječna temperatura premašuje 12°C.
            
            
               U nacrtu Odluke Zajedničkog odbora (JCD) stoga je predviđena prilagodba na temelju koje Island u ljetnom razdoblju smije dopustiti stavljanje na tržište benzina s etanolom ili metanolom čija je maksimalna vrijednost tlaka pare 70 kPa ako se upotrebljava etanol koji je biogorivo ili ako ušteda emisije stakleničkih plinova zbog upotrebe metanola ispunjava kriterije utvrđene u članku 7.b stavku 2.
            
            
               Članak 7.b stavak 6.:
            
            
               Ova odredba odnosi se na specifičan dio zajedničke poljoprivredne politike (ZPP). Budući da ZPP nije dio Sporazuma o EGP-u, tekst prilagodbe kojom se članak 7.b stavak 6. ostavlja neprimijenjenim uključen je u nacrt Odluke Zajedničkog odbora.
            
            
               Primjena članaka od 7.a do 7.e na Lihtenštajn:
            
         
         
            
               U Lihtenštajnu ne postoje isporučitelji, kako su definirani u članku 2. točki 8. Na temelju švicarskog Zakona o porezu na mineralno ulje od 21. lipnja 1996., koji se primjenjuje u Lihtenštajnu na temelju lihtenštajnsko-švicarske carinske unije, uvoznik ili vlasnik spremišta za gorivo mora platiti porez na uvoz goriva. Ne postoji izravan uvoz benzina i dizela u Lihtenštajn. Zbog toga se, s obzirom na to da ne postoji isporučitelj kojem bi se mogle dodijeliti obveze iz članaka od 7.a do 7.e., ti članci ne mogu primjenjivati na Lihtenštajn pa je odgovarajući tekst prilagodbe uključen u nacrt Odluke Zajedničkog odbora.
            
            
               3.PRAVNI ELEMENTI PRIJEDLOGA
            
            
               Člankom 1. stavkom 3. Uredbe Vijeća (EZ) br. 2894/94 o rješenjima za provedbu Sporazuma o EGP-u predviđa se da Vijeće utvrđuje stajalište o takvim odlukama koje treba donijeti u ime Unije na prijedlog Komisije. 
            
            
               Komisija Vijeću na donošenje podnosi nacrt Odluke Zajedničkog odbora EGP-a koji predstavlja stajalište Unije. Komisija se nada da će ga moći što prije iznijeti u Zajedničkom odboru EGP-a.
            
            
               2015/0147 (NLE)
            
            
               Prijedlog
            
            
               ODLUKE VIJEĆA
            
            
               o stajalištu koje u ime Europske unije treba zauzeti
                  u Zajedničkom odboru EGP-a o izmjeni Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u
                  (Direktiva o kakvoći goriva)
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno članak 114., članak 192. stavak 1. članak 218. stavak 9.,
            
            
            
               uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru
                  3
               , a posebno njezin članak 1. stavak 3.,
            
            
               uzimajući u obzir prijedlog Europske komisije,
            
            
               budući da:
            
            
               (1)Sporazum o Europskom gospodarskom prostoru
                  4
                („Sporazum o EGP-u”) stupio je na snagu 1. siječnja 1994.
            
            
               (2)U skladu s člankom 98. Sporazuma o EGP-u Zajednički odbor EGP-a može odlučiti da će izmijeniti, među ostalim, Prilog II. (Tehnički propisi, norme, ispitivanje i potvrđivanje) i Prilog XX. (Okoliš) Sporazumu o EGP-u.
            
            
               (3)Direktiva 2009/30/EZ Europskog parlamenta i Vijeća
                  5
                treba se uključiti u Sporazum o EGP-u.
            
            
               (4)Priloge II. i XX. Sporazumu o EGP-u trebalo bi stoga na odgovarajući način izmijeniti.
            
            
               (5)Stajalište Unije u Zajedničkom odboru EGP-a trebalo bi se stoga temeljiti na priloženom nacrtu odluke,
            
            
               DONIJELO JE OVU ODLUKU: 
            
         
         
            
               Članak 1.
            
            
               Stajalište koje u ime Europske unije treba zauzeti u Zajedničkom odboru EGP-a o predloženoj izmjeni Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u temelji se na nacrtu Odluke Zajedničkog odbora EGP-a priloženom ovoj Odluci.
            
            
               Članak 2.
            
            
               Ova Odluka stupa na snagu na dan donošenja.
            
            
               Sastavljeno u Bruxellesu
            
            
               
                     Za Vijeće
               
               
                     Predsjednik
               
            
         
         
            
                  
                     (1)
                  Direktiva 2009/30/EZ Europskog parlamenta i Vijeća od 23. travnja 2009. o izmjeni Direktive 98/70/EZ u pogledu specifikacije benzina, dizelskoga goriva i plinskog ulja i uvođenju mehanizma praćenja i smanjivanja emisija stakleničkih plinova, o izmjeni Direktive Vijeća 1999/32/EZ u pogledu specifikacije goriva koje se koristi na plovilima na unutarnjim plovnim putovima i stavljanju izvan snage Direktive 93/12/EEZ, SL L 140, 5.6.2009., str. 88.
               
               
                  
                     (2)
                  SEC(2007) 55.
               
               
                  
                     (3)
                  SL L 305, 30.11.1994., str. 6. 
               
               
                  
                     (4)
                  SL L 1, 3.1.1994., str. 3. 
               
               
                  
                     (5)
                  Direktiva 2009/30/EZ Europskog parlamenta i Vijeća od 23. travnja 2009. o izmjeni Direktive 98/70/EZ u pogledu specifikacije benzina, dizelskoga goriva i plinskog ulja i uvođenju mehanizma praćenja i smanjivanja emisija stakleničkih plinova, o izmjeni Direktive Vijeća 1999/32/EZ u pogledu specifikacije goriva koje se koristi na plovilima na unutarnjim plovnim putovima i stavljanju izvan snage Direktive 93/12/EEZ, SL L 140, 5.6.2009., str. 88.
               
            
      
    ---documentbreak--- 
      
         
               EUROPSKA KOMISIJA
            Bruxelles, 10.7.2015.
            COM(2015) 334 final
            PRILOG
            ODLUKA ZAJEDNIČKOG ODBORA EGP-a br. .../2015o izmjeni Priloga II. (Tehnički propisi, norme, ispitivanje i potvrđivanje)i Priloga XX. (Okoliš)Sporazumu o EGP-u
            
            prijedlogu odluke Vijeća
            o stajalištu koje u ime Europske unije treba zauzeti u Zajedničkom odboru EGP-a o izmjeni Priloga II. (Tehnički propisi, norme, ispitivanje i potvrđivanje) i Priloga XX. (Okoliš) Sporazumu o EGP-u(Direktiva o kakvoći goriva)
            
               
         
         
            
               PRILOG
               
                  ODLUKA ZAJEDNIČKOG ODBORA EGP-a
                  br. .../2015
               
                  o izmjeni Priloga II. (Tehnički propisi, norme, ispitivanje i potvrđivanje)
               i Priloga XX. (Okoliš)
               Sporazumu o EGP-u
            
            
               ZAJEDNIČKI ODBOR EGP-a,
            
            
               uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
            
            
               budući da:
            
            
               (1)Direktiva 2009/30/EZ Europskog parlamenta i Vijeća od 23. travnja 2009. o izmjeni Direktive 98/70/EZ u pogledu specifikacije benzina, dizelskoga goriva i plinskog ulja i uvođenju mehanizma praćenja i smanjivanja emisija stakleničkih plinova, o izmjeni Direktive Vijeća 1999/32/EZ u pogledu specifikacije goriva koje se koristi na plovilima na unutarnjim plovnim putovima i stavljanju izvan snage Direktive 93/12/EEZ
                  1
                treba se uključiti u Sporazum o EGP-u.
            
            
               (2)Direktivom 2009/30/EZ stavlja se izvan snage Direktiva Vijeća 93/12/EEZ
                  2
                koja je uključena u Sporazum o EGP-u i koja se stoga treba isključiti iz njega.
            
            
               (3)Priloge II. i XX. Sporazumu o EGP-u trebalo bi stoga na odgovarajući način izmijeniti,
            
            
               DONIO JE OVU ODLUKU:
            
            
               Članak 1.
            
            
               Poglavlje XVII. Priloga II. Sporazumu o EGP-u mijenja se kako slijedi:
            
            
               1.U točki 6.a (Direktiva 98/70/EZ Europskog parlamenta i Vijeća) dodaje se sljedeća alineja:
            
            
               „-32009 L 0030: Direktiva 2009/30/EZ Europskog parlamenta i Vijeća od 23. travnja 2009. (SL L 140, 5.6.2009., str. 88.).”
            
            
               2.Nakon točke 6.a (Direktiva 98/70/EZ Europskog parlamenta i Vijeća) dodaje se sljedeći tekst:
            
            
               „(c)U članku 2. stavku 5. riječ ‚Island’ dodaje se nakon riječi ‚Finska’, a riječ ‚Norveška’ dodaje se nakon riječi ‚Litva’.
            
            
               (d)U članku 3. stavku 4. sljedeći se podstavak dodaje nakon prvog podstavka:
            
            
               ‚U ljetnom razdoblju Island smije dopustiti stavljanje na tržište benzina s etanolom ili metanolom čija je maksimalna vrijednost tlaka pare 70 kPa ako se upotrebljava etanol koji je biogorivo ili ako ušteda emisije stakleničkih plinova zbog upotrebe metanola ispunjava kriterije utvrđene u članku 7.b stavku 2.’
            
            
               (e)Članci od 7.a do 7.e ne primjenjuju se na Lihtenštajn.
            
            
               (f)Članak 7.b stavak 6. ne primjenjuje se na države EFTA-e.”
            
            
               3.Briše se tekst točke 6. (Direktiva Vijeća 93/12/EEZ).
            
         
         
            
               Članak 2.
            
            
               Nakon točke 21.ad (Direktiva Vijeća 1999/32/EZ) Priloga XX. Sporazumu o EGP-u dodaje se sljedeće:
            
            
               „-32009 L 0030: Direktiva 2009/30/EZ Europskog parlamenta i Vijeća od 23. travnja 2009. (SL L 140, 5.6.2009., str. 88.).”
            
            
               Članak 3.
            
            
               Vjerodostojni su tekstovi Direktive 2009/30/EZ na islandskom i norveškom jeziku koji se objavljuju u Dodatku o EGP-u Službenom listu Europske unije.
            
            
               Članak 4.
            
            
               Ova Odluka stupa na snagu […] pod uvjetom da su sva priopćenja iz članka 103. stavka 1. Sporazuma o EGP-u poslana.*
            
            
               
                  3Članak 5.
            
            
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
            
            
               Sastavljeno u Bruxellesu
            
            
               
                     Za Zajednički odbor EGP-a
               
               
                     Predsjednik
                     
                     
                     
                     Tajnici
                     Zajedničkog odbora EGP-a
                     
               
            
         
         
            
                  
                     (1)
                  SL L 140, 5.6.2009., str. 88.
               
               
                  
                     (2)
                  SL L 74, 27.3.1993., str. 81.
               
               
                  
                     (3)
                  [Ustavni zahtjevi nisu navedeni.] [Ustavni su zahtjevi navedeni.]